Exqrch/javanese-Komodo-pixelgpt huggingface dataset:
Dalton ugi sesarengan Essex Scottish Regiment salebeting Serangan Dippe ingkang pungkasanipun ngenes sanget
Dalton tumut ing misi sepindhah lan angka kalih nanging titah kanggé ndharat dipunbatalaken
Amargi rapat Romo, panjenenganipun boten rawuh ing misi kaping 3 ingkang kasil ndharat
Nalika mireng regimèn kasebat ndharat tanpa piyambakipun, piyambakipun ngupados dipunidinaken tumut, nanging panyuwunipun dipuntulak
Namung 44 saking 588 tiyang ingkang ndharat ing Dieppe kasil wangsul malih, sisanipun kaperjaya utawi kacipeng
Jejibahanipun Dalton maringi pirsa dhumateng kulawarga ingkang pejah
Taun 1943 salebeting Riyaya Ambal Warsa Raja, Dalton dados Romo Katulik sepindhah ingkang dipuntunjuk minangka Member of the Order of the British Empire
Nalika Raja George VI maringaken bebungah taun 1943, Dalton maringi raja medhali kaagaman Katulik
Dalton salajengipun ugi dipunparingi bebungah Military Cross kanggé kekendelanipun
Dalton tetep ngriyayakaken Misa dumugi tilar donyanipun
Nalika pejahipun, Dalton dipunpitados minangka Romo Katulik paling sepuh ing Kanada lan tiyang paling sepuh ingkang taksih gesang ingkang ngladosi Perang Donya II.
Noordin Mohammed Top Noordin Mohammed Top (#ALIH) iku warga nagara Malaysia sing dadi "tersangka" gembong téroris sing dinuga tanggung jawab marang sawatara serangan teror ing Indonésia
Azahari wis luwih dhisik tiwas sajeroning sawijining panyerangan déning wadyabala Detasemen Khusus 88, tim mirunggan antiteror Polri ing Kutha Batu tanggal 9 November 2005.
Detasemen Khusus 88 Detasemen Khusus 88 utawa Delta 88 iku ékan mirunggan Kapulisèn Nagara Républik Indonésia kanggo pananggulangan teroris ing Indonésia
Pasukan mirunggan mawa ompi abang iki dilatih mirunggan kanggo nangani ancaman teror, kalebu teror bom
Sawetara anggota uga minangka anggota tim Gegana
Detasemen 88 dirancang minangka unit antiteroris kang duwé kaluwihan ngatasi gangguan teroris wiwit saka ancaman bom nganti panyanderaan
Unit mirunggan kanthi kakuwatan watara 400 personel iki dumadi saka ahli investigasi, ahli bahan peledhak (penjinak bom), lan unit pemukul kang ing jeroné ana ahli penembak jitu
Ékan iki diresmèkaké déning Kepala Kapulisèn Laladan Metro Jaya Inspektur Jenderal Firman Gani ing tanggal 26 Agustus 2004
Detasemen 88 kang wiwitané duwé anggota 75 personil iki dibawahi Ajun Komisaris Besar Pulisi Tito Karnavian kang tau dilatih ing sawatara nagara.
Azahari Husin Dhoktor Azahari bin Husin (#ALIH) iku insinyur Malaysia kang dinuga minangka utek Bom Bali 2002 lan Bom Bali 2005 sarta serangan-serangan liyané kang diayahi déning Jemaah Islamiyah
Bebarengan karo Noordin M Top, Azahari iku salah siji buronan ing Indonesia lan Malaysia
Azahari manggon ing Australia sajeroning patang taun wiwit taun 1975, ngrampungaké pendhidhikan menengah ing "Norwood High School", banjur nerusaké ing Universitas Adelaide, nyinaoni teknik mesin, nanging durung lulus lan sabanjuré ing Universitas Teknologi Malaysia ing Johor, Malaysia
Sawisé olèh gelar Ph.D
saka Universitas Reading ing Inggris ing babagan valuasi properti ("property valuation"), Azahari banjur mulang ing Universitas Teknologi Malaysia
Ing tanggal 9 November 2005, dilapuraké yèn Azahari tiwas njeblugaké awaké dhéwé ing sawijining panyergapan kang ditindakaké golongan Detasemen Khusus 88 ing Kutha Batu amarga péngin oncat saka pulisi
Koran "The Star" ing Malaysia nyebut yèn Azahari tansah nganggo bom ing sakojuring awak saperlu jaga-jaga yèn bakal kecekel
Nanging miturut versi Polri, Azahari mati katembak anggota kapulisèn, ora njeblugaké awaké dhéwé
Pulisi banjur mesthèkaké identifikasi Azahari sawisé dicocogaké karo sidik driji saka Kapulisèn Indonesia lan Kapulisèn Karajan Malaysia.
Jemaah Islamiyah Jemaah Islamiyah, kadhangkala diéja Jamaah Islamiah iku siji organisasi militan Islam ing Asia Kidul-wétan kang ngupaya ngadegaké siji nagara Islam raksasa ing wewengkon nagara-nagara Indonésia, Singapura, Brunei, Malaysia, Thailand lan Filipina
Pamaréntah Amérikah Sarékat nganggep organisasi iki minangka organisasi téroris, sauntara ing Indonésia organisasi iki wis dinyatakaké minangka "korporasi terlarang"
Anané organisasi iki disélaki déning pemuka-pemuka agama lan para pulitisi kaya Hamzah Haz lan Amien Rais ngèlingi angèlé mangertèni antara aksi lan tujuwan kang bakal digayuh sajeroning saben aksi
Miturut informasi intelijèn, Jemaah Islamiyah olèh bantuan kauangan saka golongan teroris liya kaya Abu Sayyaf lan al-Qaeda
Jemaah Islamiyah tegesé "Kelompok Islam" utawa "Masarakat Islam" lan ing warta suratkabar diarani JI
Jemaah Islamiyah disujanani ngayahi aksi pangeboman Bali 2002 ing tanggal 12 Oktober 2002
Sajeroning serangan iki, pelaku bom saka Jemaah Islamiyah ingaran-sebut niwasaké 202 jiwa nyidrani sawatara liyané ing siji "nightclub"
Sawisé serangan iki, Departemen Luar Negeri Amérikah Sarékat mratélakaké Jemaah Islamiyah minangka kang ngayahi serangan iki lan nyatakaké minangka Organisasi Teroris manca
Jemaah Islamiyah uga disujanani ngayahi pangeboman Zamboanga, pangeboman Metro Manila, lan pangemboman kadhutaan Australia 2004 ing Jakarta
Jamaah Islamiyah wewengkon Asia Kidul-wétan
Struktur organisasi JI wewengkon Asia Kidul-wétan
Beyoncé Knowles Beyoncé Giselle Knowles (#ALIH) iku sawijining penyanyi R&B, panulis lagu, prodhuser rekaman, aktris, penari, perancang busana, lan model asal Amérika Sarékat
Kanggo karyané ing babagan musik, Beyoncé wis dianugrahi Grammy Award lan saliyané iku, Beyoncé dinominasèkaké kanggo ngraih Golden Globe Award tumrap karyané sajeroning seni peran
Wiwitan katenaran Beyoncé ya iku minangka anggota Destiny's Child sing rekamané wis payu 50 yuta.
Joseph Priestley Joseph Priestley (13 Maret 1733-6 Fèbruari 1804) iku filsuf lan ahli kimia kabangsan Inggris
Lair ing sawijining tlatah cedhak Leeds, Inggris ing tanggal 13 Maret 1733, Priestley sakbeneré ora naté sinau sains kanthi formal
Nanging, Priestley minangka wong sing tansah gigih sajeroning sinau
Sikapé sing tolèran lan liberal dadi salah siji modhal kasuksèsané
Modhal iku kalebu cara mikiré sing tansah péngin weruh lan ora naté marem tumrap sawijiing karya
Bab iki kabukti saka taun-taun kauripané sing ora naté sepi saka prèstasi, kalebu sawatara tulisan sing diasilaké saka cabang ngèlmu sing béda-béda
Ing yuswa usia 28 taun, Priestley sing wektu semana kapilut babagan basa, ngasilaké tulisan sing udhulé "The Rudiments of English Grammar" (Dasar-dhasar Tatabasa Inggris)
Tulisan mau minangka wedharan Priestley ngenani tata basa Inggris, kaya sing disinaoni dina iki.
Carl Wilhelm Scheele Carl Wilhelm Scheele (9 Dhésèmber 1742 - 21 Mèi 1786) iku ahli farmasi Swèdhen sing nemu oksigén ing taun 1771, nanging penemuan iki ora akèh misuwur
Oksigèn sabanjuré kawanuhaké manèh déning Joseph Priestley
Oksigén dijenengi déning Antoine Laurent Lavoisier ing taun 1774.
Zoran Đinđić Zoran Đinđić, Ph.D
(Zoran Djindjić, Serbia Sirilik: Зоран Ђинђић, : [/ˈzorɑn ˈdʑɪndʑɪtɕ/]) (1 Agustus 1952 – 12 Maret 2003) iku mahamantri Serbia, walikutha Beograd, pulitikus lan filsuf
Đinđić lair ing Bosanski Šamac, kuwasa minangka mahamantri ka-5 Serbia wiwit 25 Januari 2001 nganti 12 Maret 2003.
MTV MTV utawa Music Television iku stasiun télévisi Amérika Sarékat sing mligi kanggo muter acara-acara sing magepokan karo musik
MTV uga wis ngadegaké cabang-cabang ing manéka nagara lan laladan ing donya, kaya MTV Indonésia, MTV India, MTV Jerman lan liya=liyané
MTV uga duwé stasiun télévisi kabel VH1
Lèker Lèker iku jinis panganan jajan sing wujudé kaya kaya serabi sing dilempit nanging luwih gurih lan tipis
Saiki sing ana dodolan lèker mung ana ing kutha-kutha gedhé, kaya contoné Jakarta, Sala, Yogyakarta, Surabaya, lan liya-liyané
Mulané lèker iku panganan tinggalané Walanda sing diarani "crêpe"
Mula bukane diarani leker, nalika semana para penggedhe Walanda sing ngicipi jajanan iki kok padha muni "Lèker...lèker" (basa Walanda "lekker") sing tegesé "énak...énak"
Gandheng juru masak pribumi ora ngerti basa Walanda, mula tembung leker sabanjuré dilestarikake kanggo tetenger jajanan sing memper crepe mau
Jaman semana leker uga wis lumebu menyang jero témbok karaton
Ora angèl, bahané mung glepung beras, endhog, gula, gedhang raja, lan susu kenthel.Déné panggawéne,wajan panas dioseri lenga klapa,glepung beras sing wis dijladeni karo gula lan endhog banjur didadar tipis
Tengahe diwènèhi irisan gedhang raja lan susu kenthel
Dikira-kira wis anget banjur dilempit dadi loro
Gawe leker iku gedhange kudu gedhang raja
Saliyané rasané legi uga ngandhut aroma sing khas.Yèn gedhange ora gedhang raja durung kena diarani leker.
Kalimas, Randudongkal, Pemalang Kalimas iku désa ing Kacamatan Randhudhongkal, Kabupatèn Pemalang, Provinsi Jawa Tengah, Indonésia
Lelara Lelara iku kaanan awak utawa pikiran kang ora lumrah kang njalari rasa ora nyaman, disfungsi marang wong kang kena akibaté
Kanggo nambani lelara, wong-wong biyasa konsultasi dhateng griya sakit utawi marang dhokter, perawat, lan tenaga ahli kaséhatan sanèsipun
Patologi iku wulangan ngenani lelara
Subyek gklasifikasi sistimatik ngenani lelara diarani nosologi
Badan pangetahuan kang luwih pepak ngenani lelara yaiku èlmu kadhokteran
Lelara kang disebabaké déning kuman kang njangkiti manungsa
Kuman bisa wujud virus, bakteri, amuba, utawa jamur
Sawetara jinis lelara kang nular: Penyakit ora nular
Penyakit kang ora disebabaké déning kuman, nanging disebabaké déning anané problem fisiologis utawa metabolisme jaringan tubuh manungsa
Lelara-lelara mau contoné yaiku; watuk, sariawan, lara weteng, lsp
Lelara kang lumangsung suwé banget
Sawetara lelara kronis kang kerep njalari pati antara lain:
Bom Bom iku piranti kang ngasilaké jeblugan kang ngetokaké ènèrgi gedhé lan rikat
Jeblugan kang diasilaké njalari karusakan marang barang mati lan barang urip ing saubengé, kang diakibataké déning perobahan tekanan hawa lan obahé fragmèn-fragmèn kang ana ing sajeroning bom, sarta serpihan fragmèn barang-barang ing saubengé
Saliyané iku, bom uga bisa mrejaya manungsa mung kanthi swarané
Bom wis dianggo sajeroning maabad-abad ing paprangan konvensional lan non-konvensional
Tembung bom asalé saka basa Yunani βόμβος ("bombos"), sawijining istilah kang niru swara jeblugan 'bom' sajeroning basa mau
Bom ya iku sanjata; istilah "bom" arang dipigunakaké kanggo nyebut bahan peledak kang dipigunakaké kanggo kaperluan sipil, umpamané sajeroning pembangunan lan panambangan.Piranti peledhak sajeroning militèr uga akèh kang ora diarani "bom"
Tembung "bom" sajeroning militèr racaké mung dianggo nyebut sanjata peledhak kang ditibakaké tanpa pemandhu saka montor mabur
Sanjata peledhak militèr liyané kaya granat, ranjau sagara, pluru kendhali, pluru, lan peledhak kedalaman ora diarani "bom".
Tèknologi informasi Tèknologi informasi iku olèhé wong nganggo komputer èlèktronika lan piranti alus komputer kanggo ngowahi, nyimpen, ngamanaké, mrosès, mancaraké lan ngamanaké lan nampa data utawa informasi
Miturut Asosiasi Teknologi Informasi AS, tèknologi informasi dijlèntrèhaké minangka: pasinaon, disain, pangembangan, implemèntasi, panyengkuyung utawa manajemen sistem informasi mawa dhasar komputer, mligi aplikasi piranti alus, lan piranti kasar komputer." TI manunggalaké komputasi lan komunikasi mawa kacepetan dhuwur kanggo data, swara, lan vidéo
Conto saka Tèknologi Informasi dudu mung wujud komputer pribadi, nanging uga télpon, TV, piranti rumah tangga èlèktronik, lan piranti gegem modhèren (upamané ponsèl)
Pangolahan, panyimpenan lan panyebaran vokal, informasi mawa gambar, tèks lan numerik déning mikroèlèktronika mawa basis kombinasi komputasi lan télékomunikasi
Istilah sajeroning pangertèn modhèren sepisanan muncul sajeroning sawijining artikel taun 1958 sing diterbitaké sajeroning "Harvard Business Review", ing ngendi panulis Leavitt lan Whisler komentar yèn "teknologi anyar durung duwé jeneng tunggal sing diyasa
Awaké dhéwé bakal nyebut iku mau tèknologi informasi (TI)." Sapérangan babagan modhèren lan muncul tèknologi informasi iku génerasi sabanjuré tèknologi wèb, bioinformatika, "Could Computing", sistem informasi global, skala gedhé basis pangetauan lan liya-liyané
Nalika awal sajarah, manungsa ijolan informasi liwat basa
Mula basa iku tèknologi, basa mungkinaké sawijining wong dadi paham informasi sing ditekakaké déning wong liya nanging iku ora tahan kanthi suwé amarga sawisé pocapan iku rampung, banjur informasi sing ana ing tangan si panampa iku bakal dilalèkaké lan ora bisa disimpen suwé
Saliyané iku jangkauan swara uga winates
Sawisé iku tèknologi panekan informasi ngrembaka liwat gambar
Kanthi gambar jangkauan informasi bisa luwih adoh
Gambar iki bisa digawa-gawa lan ditekakaké marang wong liya
Saliyané iku informasi sing ana bakal tahan luwih suwé
Sapérangan gambar paninggalan jaman purba isih ana nganti saiki saéngga manungsa saiki bisa (nyoba) mahami informasi sing péngin ditekakaké panggawéné
Ditemokaké alfabèt lan angka arabik nggampangaké cara panekanan informasi sing luwih èfisièn saka cara sing sadurungé
Sawijining gambar sing makili sawijining prastawa digawé mawa kombinasi alfabèt, utawa mawa panulisan angka, kaya déné MCMXLIII diganti karo 1943
Tèknologi mawa alfabèt iki nggampangaké sajeroning panulisan informasi iku
Banjur, tèknologi panyithakan mungkinaké pangiriman informasi luwih rikat manèh
Tèknologi èlèktronik kaya déné radhio, tivi, komputer ngakibataké informasi dadi luwih rikat kasebar ing tlatah sing luwih wiyar lan luwih suwé kasimpen
TI iku babagan panglolaan tèknologi lan nyakup manéka babagan sing kalebu nanging ora winates ing babagan-babagan kaya déné prosès, piranti alus komputer, sistem informasi, piranti kasar komputer, basa program , lan data konstruksi
Cekaké, apa sing gawé data, informasi utawa pangetauan sing dirasakaké sajeroning format visual apa waé, liwat saben mékanisme distribusi multimédhia, dianggep péranganing TI
TI nyedhiakaké bisnis kanthi papat sèt layanan inti kanggo mbantu nglakokaké strategi bisnis: prosès bisnis otomatisasi, mènèhi informasi, ngubungaké karo pelanggan, lan piranti-piranti prodhuktivitas
TI nglakokaké manéka fungsi (TI Disiplin/Kompetènsi) saka nginstal Aplikasi kanggo ngrancang jaringan komputer lan database informasi
Sapérangan tugas sing TI lakokaké mungkin kalebu manajemen data, jaringan, rékayasa piranti kasar komputer, database lan désain piranti alus, sarta manajemen lan administrasi sistem kanthi sakabèhané
Teknologi informasi wiwit nyebar luwih adoh saka konvènsional komputer pribadi lan tèknologi jaringan, lan luwih menyang njero integrasi tèknologi liya kaya déné panggunan télpon gegem, tivi, montor, lan akèh liyané, sing ngundhakaké panjalukan kanggo pagawéyan
Ing jaman biyèn, para (Déwan Akréditasi kanggo Engineering lan Tèknologi) lan Asosiasi kanggo mesin komputasi wis nyambut gawé bareng kanggo mbentuk akréditasi lan standhar kurikulum kanggo program degrees ing Tèknologi Informasi minangka babagan studi dibandhingaké karo Èlmu Komputer lan Sistem Informasi
SIGITE (Special Interest Group for IT Education) iku golongan kerja ACM kanggo ndhéfinisikaké standhar iki
Pendhapatan layanan TI ing saindhenging donya watara $ 763.000.000.000 ing taun 2009.
Patuwuhan lan kapasitas tèknologi
Hilbert lan Lopez ngidhèntifikasi kacepetan èksponènsial owah-owahan tèknologi (mèmper ukum Moore): mesin 'aplikasi-spésifik kanggo ngétung kapasitas informasi per-kapita nduwé watara tikel kaping loro saben 14 sasi watara taun 1986-2007; kapasitas per-kapita ing donya komputer tujuan umum wis tikel kaping loro saben 18 sasi suwéné rong dasawarsa sing padha, kapasitas télékomunikasi global per-kapita tikel kaping loro saben 34 sasi; kapasitas panyimpenan donya per-kapita sing dibutuhaké
kapasitas panyimpenan donya per-kapita sing dibutuhaké watara 40 sasi kanggo nggandhakaké (saben 3 taun); lan informasi giyaran per-kapita wis tikel kaping loro watara saben 12,3 taun
Desana Desana utawa adesa (basa Indonesa : "Informas"i) yaiku kawruh kang dijupuk saka pasinaon, wulangan, pangalaman, utawa welingan
Akèh wong kang migunakaké istilah "era informasi", "masarakat informasi," lan tèknologi informasi, sajeroning babagan èlmu informasi lan èlmu komputer kang kerep disorot, nanging tembung "informasi" kerep dianggo tanpa pertimbangan kang teliti ngenani manéka makna kang ana
Kawarasan Kawarasan (Krama: kasarasan), uga diarani kabagasan utawa kaséhatan, sajeroning organisme kauripan, bisa dimangertèni minangka homeostasis - kaanan siji organisme ngimbangaké awaké, kanthi lebon (Basa Indonésia: "masukan") tenaga lan massa lan asil tenaga lan massa ing kasaimbangan (dikurangi massa sing ditahan kanggo prosès tuwuh biyasa), lan pangarep-arep kanggo kelangsungan urip organisme cacahé positif
Organisasi Kaséhatan Donya (WHO, World Health Organization) ndéfinisèkaké séhat minangka siji kaanan fisik, méntal lan sosial sing sejahtera lan dudu mung ora anané lelara lan rasa "lemah"
Sanajan migunani, dhéfinisi iki dianggep kaliwat idéal lan ora nyata
Yèn migunakaké dhéfinisi WHO 70-95% wong ing donya ora séhat.
Militèr Militèr yakuwi angkatan bersenjata saka sawjining nagara lan sakabèhané kang magepokan karo angkatan bersenjata
Padanan kata liyané yakuwi bala utawa angkatan bersenjata
Militèr racaké dumadi saka para prajurit utawa saradhadhu
Tembung liya kang cedhak karo militèr yakuwi militèrisme, kang tegesé kurang luwih perilaku tegas, kaku, agrèsif lan otoritèr "kaya militèr"
Kamangka pelakuné bisa waé pamimpin sipil
Amarga lingkungan tugasé mligi ing palagan perang, militèr pancèn dilatih lan dituntut supaya duwé sikap tegas lan dhisiplin
Sajeroning kauripan militèr pancèn dituntut anané hirarki kang jelas lan para atasan kudu bisa tumindak tegas lan wani amarga kang kabawah iku wadyabala mawa sanjata
Tentara Indonésia diorganisasèkaké sajeroning wadhah Tentara Nasional Indonésia dicekak TNI.
Sanjata Sanjata (basa Indonésia: "senjata") iku siji piranti utawa gaman sing dipigunakaké kanggo nyidrani, mrejaya, utawa ngajuraké siji barang
Sanjata bisa dipigunakaké kanggo nyerang utawa kanggo pertahanan, lan uga kanggo ngancam lan nglindhungi
Apa waé sing bisa dianggo ngrusak (kalebu psikologi lan awak manungsa) bisa diarani sanjata
Sanjata bisa prasaja kaya penthungan utawa komplèks kaya peluru kendhali balistik
Sanjata bisa dikategori sajeroning telung jinis utama: miturut sapa sing nganggo, cara panganggoné, lan apa targèté
"Sapa sing nganggo" tegesé apa/sapa sing nganggo sanjata iku: "Cara panganggoné" tegesé cara pangoperasian sanjata: "Apa targèté" tegesé sanjata sing dirancang kanggo ngajuraké benda tertentu:
Pierre de Fermat Pierre de Fermat (17 Agustus, 1601 – 12 Januari, 1665) iku siji ahli ukum saka Prancis ing "Parlement" Toulouse, Prancis kidul, lan siji matématikawan
Akèh wong sing njuluki minangka bapak saka calculus modhèren
Carané nemu ordinat sing gedhé dhéwé lan cilik saka garis lengkung uga ndadèkaké panjenengané minangka kontributor ngenani differential calculus, sing durung diweruhi wektu semana
Pasinaoné ing babagan téyori angka ndadèkaké dadi penemu saka téyori modhèren
Panjenengané uga mènèhi kontribusi sing gedhé marang géomètri analitik lan èlmu kamungkinan (probabilitas)
Pierre de Fermat uga misuwur agawé siji pratélan matématika prasaja (misuwur kanthi jeneng Téyori Pungkasan Fermat) sing jaré bisa mbuktèkaké, nanging ora tau tinulis
Matéematikawan nyoba mbuktèkaké téyori iku atusan taun suwéné
Fermat manawa durung bisa mbuktèkaké téoriné nanging ngrasa bisa.
Téori wilangan Téyori angka (Basa Inggris: Number theory, Basa Indonésia: Téyori bilangan), iku péranganing matématika
Téyori iki mratélakaké jinis-jinis angka, lan apa waé sipat-sipaté
Topik ing téyori angka antarané ya iku: Téoréma wigati sajeroning téyori angka ya iku:
Téoréma Téoréma ya iku gagasan sajeroning matématika sing bisa dibultèkaké
Téoréma dibuktèkaké nganggo logika lan téoréma liyané sing wis kabukti.
Paul von Hindenburg Paul Ludwig Hans Anton von Beneckendorff und von Hindenburg (2 Oktober 1847 – 2 Agustus 1934), dilairaké ing Posen (saiki Poznań, Polen) iku Présidhèn Jerman ing magsa Républik Weimar
Sawisé olèh pandhidhikan ing sekolah kadhèt Wahlstatt lan Berlin panjenengané maju perang sajeroning Perang Koniggratz (1866) lan ing Perang Prancis-Ruslan (1870-71)
Panjenengané munggah pangkat dadi jènderal ing taun 1903
Hindenburg mandheg saka katentaraan ing taun 1911.
Biskop Agung Biskop Agung iku sajeroning kakristenan biskop sing ngantukaké pangangkatan
Ing Gréja Katulik lan Gréja-Gréja liya, biskop agung ngepalani sawijning kabiskopan utama sing diarani kabiskopan agung, utawa diarani provinsi gerejawi sajeroning komuni Anglikan
Biskop agung satingkat karo biskop saka segi kerohanian nanging biskop agung luwih dhuwur prestise utawa derajaté
Biskop agung dudu siji tahbisan dhéwéi, nanging wujud kalungguhan koordinator
Kanthi mangkono, sing wis ditahbisaké minangka biskop, ora kudu ditahbisaké manèh nalika diangkat dadi biskop agung; nanging yèn sing diangkat sadurungé dudu biskop kanggo diangkat dadi biskop agung kudu ditahbisaké minangka biskop
"Biskop agung" sajeroning Basa Latin diarani Archiepiscopus
Tembung Latin mau asal saka rong tembung Basa Yunani, αρχι, sing tegesé "perdana" utawa "pamimpin", lan επισκοπος, sing tegesé "penilik" utawa "penyelia"
Ing Gréja Katulik Roma, siji kauskupan agung lan sawatara kauskupan ing saubengé mbentuk siji provinsi gerejawi
Jabatan iki magepokan karo sipat kerjasama lan koordinasi para biskop sing dumunung ana ing provinsi gerejawi mau
"Artikel utama: Kauskupan ing Indonesia"
Wadya Bayaran Wadya bayaran utawa "mercenaries", uga populèr minangka "soldier of fortune" iku bala kang maju tempur lan nyerang sajeroning sawijining pertempuran amarga dibayar, lan racaké kanthi sethithik rasa pakurmatan marang idéologi, kabangsan utawa paham pulitik
Munculé bala bayaran lumrahé amarga anané konflik-konflik mligi ing nagara donya katelu kang lumrahé tansah ana sajeroning masalah pulitik, kakuwasan, sumber lan kapentingan ékonomi, sarta masalah agama lan ètnis, saéngga para panguwasa utawa pihak pihak kang magepokan njaluk bantuan nagara-nagara liya mligi nagara-nagara maju
Saliyané iku anané kapentingan winadi saka nagara maju utawa nagara adikuasa uga operasi-operasi intelijen saéngga dikenal kanthi istilah perang kotor.
Réprodhuksi Réprodhuksi utawa pambranahan iku sawjining prosès biologis nalika individu organisme anyar diprodhuksi
Réprodhuksi yakuwi cara dhasar mempertahanaké dhiri kang diayahi déning kabèh wangun kauripan; saben individu organisme kang ana miangka asil saka siji prosès réprodhuksi déning luluhuré
Cara réprodhuksi kanthi umum dipérang dadi rong jinis: sèksual lan asèksual
Sajeroning réprodhuksi asèksual, siji individu bisa nglakoni réprodhuksi tanpa cawé-cawé individu liya saka spésies kang padha
Pambelahan sel baktèri dadi rong sèl anak minangka conto saka réprodhuksi asèksual
Sanadyan mangkono, réprodhuksi asèksual ora diwatesi marang organisme sèl siji waé
Akèh-akèhé tetuwuhan uga duwé kamampuan kanggo ngayahi réprodhuksi asèksual
Réprodhuksi sèksual mbutuhaké cawé-cawé rong individu, racaké saka jinis kelamin kang béda
Réprodhuksi manungsa normal iku conto umum réprodhuksi sèksual
Lumrahé, organisme kang luwih komplèks ngayahi réprodhuksi kanthi sèksual, déné organisme kang luwih prasaja, racaké siji sèl, ngayahi réprodhuksi kanthi asèksual.
Tetanduran wewiji Tetuwuhan wewiji utawa Spermatophyta (Basa Yunani: sperma=wiji , phyton=tetuwuhan) minangka golongan tetuwuhan kang duwé ciri khas, yaiku anané sawiji organ wujud wiji
Wiji minangka pérangan kang asalé saka bakal wiji lan ing jeroné ngandhut calon individu anyar, yaiku lembaga
Lembaga bakal ana sawisé panyerbukan utawa persarian kang diterusaké déning pambuahan.
Taksonomi (biologi) Taksonomi, saka tembung (Basa Griki: "tassein" kang tegesé "kanggo nglasifikasi" lan "nomos" kang tegesé "aturan")
Taksonomi bisa diarani klasifikasi mawa hirarki, utawa prinsip kang ndhasari klasifikasi
Mèh kabèh—barang obah, barang meneng, panggonan, lan kadadéan—bisa kapantha miturut sawatara skéma taksonomi
"Pirsani Tatajeneng biologi" Sajeroning biologi, taksonomi minangka cawang èlmu dhéwé, kang diarani uga klasifikasi utawa sistematika
Sistem kang dianggo yaiku pawèwèh jeneng kanthi rong sebutan, kang dikenal minangka tatajeneng binomial utawa "binomial nomenclature", kang diusulaké déning Carl von Linne (Latin: Carolus Linnaeus), wong naturalis kabangsan Swèdhen
Linneaus ngenalaké enem hierarki kanggo nglompokaké kabèh organisme urip